Țările europene care și-au prelungit lockdown-ul pentru a avea un Crăciun relaxat.
Moș Nicolae le aduce austriecilor prima relaxare din valul al doilea al pandemiei. Francezii se păstrează pentru slujba de Crăciun. Până atunci bisericile sunt închise. Italienii își vor invita la masa de Crăciun doar rudele de gradul I.
Sunt restricții în numele Crăciunului. Ca să aibă sărbători relaxate, francezii, englezii și ungurii îndură acum restricții, în speranța că infectările vor scădea într-o lună. "Pe deoparte avem Austria, țara care a decis să intre în lockdown total similar celui din primăvară și duminică cancelarul a anunțat că va începe o campanie de testare în masă tocmai pentru a salva Crăciunul. Franța, care este în lockdown de la sfârșitul lunii octombrie, va prelungi alte două săptămâni restricțiile pentru că speră să se relxeze de Crăciun și a observat primele ameliorări în ceea ce privește infectarea cu coronavirus. Marea Britanie este în lockdown și, la fel, va prelungi alte două săptămâni care sunt esențiale tocmai pentru a se bucura de Crăciun. Avem Ungaria, singura țară care și-a făcut plan pe termen lung și a prelungit starea de urgență până la 8 februarie 2021", a transmis Anca Mihai, corespondentul Aleph News în Italia.